
DR.31.3.2005  

 
 

9 

Kelapan.  Oleh kerana itulah kita memohon projek ini sudah masuk dalam senarai kita, kita 
telah mohon kepada Jabatan Perdana Menteri untuk mendapat kelulusan.  Jikalau kita 
dapat peruntukan itu, kita teruskan kerja dengan baik supaya jalan ini dapat digunakan oleh 
rakyat jelata di tempat, di mana Yang Berhormat katakan tadi.   

Satu lagi, pada masa dahulu, apabila kita dapat peruntukan sahaja, kita mula ukur 
tanah dan lain-lain tetapi sekarang ia sudah tukar.  Dapat satu projek, yang penting kita 
jalankan ukuran dan juga kerja-kerja kejuruteraan.  Semua kita siapkan sebelum kita 
memohon kepada Jabatan Perdana Menteri.  Jika, dapat sahaja kelulusan, dengan serta-
merta kita mula kerja.  Itu adalah tahap baru sekarang.  Terima kasih. 

 

7. Brig Jen (B) Datuk Seri Abd Hamid Ngah @ Zainal Abidin [Parit Buntar] minta 
Menteri Perdagangan Dalam Negeri dan Hal Ehwal Pengguna menyatakan jumlah anggota 
penguat kuasa yang dibekalkan senjata api dan sejauh manakah bentuk latihan yang 
diberikan kepada mereka. 

 Setiausaha Parlimen Kementerian Perdagangan Dalam Negeri dan Hal Ehwal 
Pengguna [Tuan Hoo Seong Chang]:  Terima kasih, Tuan Yang di-Pertua.  Untuk 
makluman Ahli Yang Berhormat bagi Parit Buntar dan Dewan yang mulia ini, pegawai-
pegawai penguat kuasa kementerian ini sentiasa terdedah kepada bahaya dan ancaman 
ketika menjalankan tanggungjawab, terutamanya membanteras pengedaran bahan-bahan 
cetak rompak dan barang-barang tiruan.  Sehubungan itu, senjata api dibekalkan kepada 
pegawai-pegawai tertentu ketika menjalankan tugas.   

Pada masa ini, sejumlah 92 orang pegawai yang terpilih di seluruh negara 
diberikan Lesen Membawa dan Menggunakan Senjata Api.  Sebagai usaha untuk 
melengkapkan pegawai-pegawai kita dengan kemahiran menggunakan senjata api, mereka 
telah didedahkan kepada beberapa siri latihan intensif berhubung aspek penggunaan 
senjata api dan keselamatan diri.  Selain daripada itu, latihan menembak juga diadakan dari 
semasa ke semasa supaya pegawai-pegawai yang terlibat dapat mengekalkan kecekapan 
masing-masing dalam pengendalian dan penggunaan senjata api.  Sekian, terima kasih. 

 Tuan Haji Idris bin Haji Haron:  Terima kasih, Tuan Yang di-Pertua.  Terima 
kasih, Yang Berhormat Timbalan Menteri.  Memandangkan tugas-tugas pegawai penguat 
kuasa Kementerian Perdagangan Dalam Negeri dan Hal Ehwal Pengguna ini terdedah 
kepada bahaya dan Yang Berhormat telah pun menyebutkan bahawa 92 pegawai penguat 
kuasa telah pun diserahkan senjata api.  Bolehkah Yang Berhormat maklumkan kepada 
Dewan yang mulia ini, di dalam raid yang dibuat oleh pihak pegawai penguat kuasa, berapa 
banyakkah raid ini, dengan izin, Tuan Yang di-Pertua, bertembung dengan penjenayah-
penjenayah yang menggunakan senjata api?  Berapa kali serbuan dibuat dan berapa 
kalikah serbuan mendapati penjenayah-penjenayah telah menggunakan senjata api?  
Terima kasih. 

 Tuan Hoo Seong Chang:  Terima kasih, Ahli Yang Berhormat.  Tuan Yang di-
Pertua, saya anggap ini merupakan satu cabaran yang besar kepada pegawai-pegawai 
penguat kuasa di kementerian kita.  Di kementerian, kami memberi sokongan penuh 
kepada mereka dan juga memang kami di belakang mereka untuk menjalankan tugas.  
Saya cuma beri sedikit bayangan tentang kes-kes yang dijalankan oleh pihak penguat 
kuasa di kementerian ini.  Dalam tiga bulan sahaja, pihak penguat kuasa kementerian 
menjalankan 1,126 serbuan ataupun pemeriksaan di pasar malam; 964 kali di kedai-kedai 
menjual CD dan VCD; dan 500 lebih kali ke gerai-gerai dan kompleks membeli-belah.   

Apabila kita menjalankan tugas untuk memeriksa dan juga serbuan terhadap 
premis-premis tersebut, saya beri contoh dari Februari tahun 2000 hingga 2005, terdapat 
lebih kurang 105 kes, apabila pegawai kita menjalankan tugas diancam, diugut dan 
dihalang terhadap pegawai-pegawai kita.  Kebanyakan kes ini telah pun dilaporkan kepada 
pihak polis.  Suka saya memaklumkan kepada Dewan yang mulia ini cuma satu kes sahaja 
yang pegawai kita melepaskan tembakan, iaitu di Pulau Pinang pada Januari tahun ini.   



9 Kelapan. Oleh kerana itulah kita memohon projek ini sudah masuk dalam senarai kita, kita telah mohon kepada Jabatan Perdana Menteri untuk mendapat kelulusan. Jikalau kita dapat peruntukan itu, kita teruskan kerja dengan baik supaya jalan ini dapat digunakan oleh rakyat jelata di tempat, di mana Yang Berhormat katakan tadi. Satu lagi, pada masa dahulu, apabila kita dapat peruntukan sahaja, kita mula ukur tanah dan lain-lain tetapi sekarang ia sudah tukar. Dapat satu projek, yang penting kita jalankan ukuran dan juga kerja-kerja kejuruteraan. Semua kita siapkan sebelum kita memohon kepada Jabatan Perdana Menteri. Jika, dapat sahaja kelulusan, dengan serta- merta kita mula kerja. Itu adalah tahap baru sekarang. Terima kasih. 7. Brig Jen (B) Datuk Seri Abd Hamid Ngah @ Zainal Abidin [Parit Buntar] minta Menteri Perdagangan Dalam Negeri dan Hal Ehwal Pengguna menyatakan jumlah anggota penguat kuasa yang dibekalkan senjata api dan sejauh manakah bentuk latihan yang diberikan kepada mereka. Setiausaha Parlimen Kementerian Perdagangan Dalam Negeri dan Hal Ehwal Pengguna [Tuan Hoo Seong Chang]: Terima kasih, Tuan Yang di-Pertua. Untuk makluman Ahli Yang Berhormat bagi Parit Buntar dan Dewan yang mulia ini, pegawai- pegawai penguat kuasa kementerian ini sentiasa terdedah kepada bahaya dan ancaman ketika menjalankan tanggungjawab, terutamanya membanteras pengedaran bahan-bahan cetak rompak dan barang-barang tiruan. Sehubungan itu, senjata api dibekalkan kepada pegawai-pegawai tertentu ketika menjalankan tugas. Pada masa ini, sejumlah 92 orang pegawai yang terpilih di seluruh negara diberikan Lesen Membawa dan Menggunakan Senjata Api. Sebagai usaha untuk melengkapkan pegawai-pegawai kita dengan kemahiran menggunakan senjata api, mereka telah didedahkan kepada beberapa siri latihan intensif berhubung aspek penggunaan senjata api dan keselamatan diri. Selain daripada itu, latihan menembak juga diadakan dari semasa ke semasa supaya pegawai-pegawai yang terlibat dapat mengekalkan kecekapan masing-masing dalam pengendalian dan penggunaan senjata api. Sekian, terima kasih. Tuan Haji Idris bin Haji Haron: Terima kasih, Tuan Yang di-Pertua. Terima kasih, Yang Berhormat Timbalan Menteri. Memandangkan tugas-tugas pegawai penguat kuasa Kementerian Perdagangan Dalam Negeri dan Hal Ehwal Pengguna ini terdedah kepada bahaya dan Yang Berhormat telah pun menyebutkan bahawa 92 pegawai penguat kuasa telah pun diserahkan senjata api. Bolehkah Yang Berhormat maklumkan kepada Dewan yang mulia ini, di dalam raid yang dibuat oleh pihak pegawai penguat kuasa, berapa banyakkah raid ini, dengan izin, Tuan Yang di-Pertua, bertembung dengan penjenayah- penjenayah yang menggunakan senjata api? Berapa kali serbuan dibuat dan berapa kalikah serbuan mendapati penjenayah-penjenayah telah menggunakan senjata api? Terima kasih. Tuan Hoo Seong Chang: Terima kasih, Ahli Yang Berhormat. Tuan Yang di- Pertua, saya anggap ini merupakan satu cabaran yang besar kepada pegawai-pegawai penguat kuasa di kementerian kita. Di kementerian, kami memberi sokongan penuh kepada mereka dan juga memang kami di belakang mereka untuk menjalankan tugas. Saya cuma beri sedikit bayangan tentang kes-kes yang dijalankan oleh pihak penguat kuasa di kementerian ini. Dalam tiga bulan sahaja, pihak penguat kuasa kementerian menjalankan 1,126 serbuan ataupun pemeriksaan di pasar malam; 964 kali di kedai-kedai menjual CD dan VCD; dan 500 lebih kali ke gerai-gerai dan kompleks membeli-belah. Apabila kita menjalankan tugas untuk memeriksa dan juga serbuan terhadap premis-premis tersebut, saya beri contoh dari Februari tahun 2000 hingga 2005, terdapat lebih kurang 105 kes, apabila pegawai kita menjalankan tugas diancam, diugut dan dihalang terhadap pegawai-pegawai kita. Kebanyakan kes ini telah pun dilaporkan kepada pihak polis. Suka saya memaklumkan kepada Dewan yang mulia ini cuma satu kes sahaja yang pegawai kita melepaskan tembakan, iaitu di Pulau Pinang pada Januari tahun ini.